Hag ez afen da benn ar bed  Gand Breiz, va halon vo bepred.  An heol, gwir eo, a wel broiou  E leh z eus muioh a vadou.  E Pariz traou brao a weler,  En e skoliou kalz a zesker ;  Mesk ar Zaozon on bet ivez ;  Ni zo paour dirag ar re-ze.  En oll lehiou forz pegen kaer,  Va spered a nije dar gêr.  Beteg Rom zoken ez on bet,  Ha Breiz nem-beus ankounachaet.  Va daoulagad glaske al lann,  Ar parkeier leun a valan.  Ne welen mui  ar haer bragou  O-deus miret deom on tadou.  Ne gleven ken nemed galleg,  Ha tamm ebed a vrezoneg.  Na gleven mui ar marvaillou  A lar deom e Breiz or mammou.  Va halon a lamme em hreiz  Gand hast da zistrei da vro Breiz.  E Breiz bremañ me a jomo  Beteg an deiz euz va maro.  Felloud ra din e Breiz-lzel  Beva gwir Vreizad ha mervel.  Ha beteg penn me labouro  Evid va Breiz, evid va bro.  Mam-bezo gand ar Galloudeg  Gopr an dud vad  ha kaloneg.